Sérfræðingar Rafmagnsöryggissviðs Mannvirkjastofnunar veita lögregluembættum á öllu landinu aðstoð þegar þau telja sig þurfa á því að halda . Samt er mjög mikilvægt að áðurnefnd yfirvöld geri sér grein fyrir hvers eðlis orsök bruna er , áður en óskað er aðstoðar . Lögregluembættin geta einnig sett sig í samband við Mannvirkjastofnun eftir að þau hafa skoðað vettvang og metið í samráði við hana hvort þörf er á aðstoð . Lögregla getur sent gögn til rannsóknar til Mannvirkjastofnunar . Það geta verið rafmagnstæki , lausataugar , fjöltengi eða hlutar úr raflögnum bygginga . Ljósmyndir af brunavettvangi eru einnig ómetanleg rannsóknargögn . Ljósmyndir hjálpa til að gefa heildarmynd af þeim gögnum sem eru til skoðunar . Mannvirkjastofnun rannsakar þau gögn sem henni berast og gefa viðkomandi aðila skýrslu . Mjög mikilvægt er að Mannvirkjastofnun fái upplýsingar um bruna eða slys af völdum rafmagns frá lögregluyfirvöldum og öðrum . Haldið er utan um tölfræðiupplýsingar um fjölda bruna vegna rafmagns , þ.e. vegna rangrar notkunar rafmagnstækja , vegna bilunar í rafmagnstækjum og vegna bilunar í raflögnum . Einnig eru þessar upplýsingar flokkaðar eftir notkunarstað og tegund notkunar . Þá er Mannvirkjastofnun í norrænu samstarfi um upplýsingaöflun vegna bruna og slysa af völdum rafmagns . Þegar Mannvirkjastofnun hefur móttekið rannsóknargögn eru þau skráð í sýnaskrá og geymd í eitt ár . Þeim er svo fargað eða komið til skila í samráði við viðkomandi lögregluyfirvöld , tryggingafélag eða eiganda tækis . Mannvirkjastofnun vill benda á að sérfræðingar Mannvirkjastofnunar eru sérfræðingar í hvers konar rafmagnstækjum , lömpum , raflögnum bygginga og veitukerfum rafveitna , hvort sem er á háspennu , ( yfir 1000V ) eða lágspennu ( undir 1000V ) . Þegar um bruna í bílum eða bátum er að ræða telur Mannvirkjastofnun sig vera komna út fyrir sitt sérfræðisvið . Bent er á Samgöngustofu eða Bílgreinasambandið .